Amūra

Amūra () vai Heilundzjana (, Hēilóng Jiāng) ir upe Krievijas Federācijas Tālajos Austrumos un Ķīnā. Izveidojas satekot Šilkai un Arguņai. Pašas Amūras garums ir 2824 km, bet kopā ar tās satekupi Arguņu — 4444 km. Pie augsta ūdens līmeņa uz Arguņu notek Dalainūra ūdeņu un kopā ar Herlenu tad veidojas astotā garākā upju sistēma pasaulē 5050 km kopgarumā. Galvenās pietekas ir Zeja, Usuri, Bureja, Sungari, Amguņa un Aņuja. Lielākās pilsētas upes krastos ir Habarovska, Komsomoļska pie Amūras, Blagoveščenska, Nikolajevska pie Amūras Krievijā un Heihe, Tundzjana un Mohe Ķīnā.

 Vēsture 
Līdz Nerčinskas līguma noslēgšanai 1689. gadā Ķīnas impērija visu Amūras baseinu uzskatīja par savu teritoriju, bet pēc līguma stāšanās spēkā jaunā robeža daļēji gāja pa Arguņas upi. 
Pēc Aigunas (1858) un Pekinas (1860) līgumu nosacījumiem Krievijas Impērija piesavinājās arī zemes uz ziemeļiem no Amūras, kuras vidustece kļuva par robežupi.

 Ārējās saites 

Kategorija:Krievijas upes
Kategorija:Ķīnas upes
Kategorija:Mongolijas upes
Kategorija:Amūra
Kategorija:Habarovskas novads
Kategorija:Amūras apgabals
Kategorija:Aizbaikāla novads
Kategorija:Ebreju autonomais apgabals